Regering hof toe oor Nkandla-verslag | Maroela Media
Die departemente het 'n dringende aansoek voor die hooggeregshof in Pretoria gebring en dit is tot Vrydag uitgestel. Die regering sê in 'n verklaring dat hy die hof genader het na onsuksesvolle pogings om uitstel te kry om op Madonsela se verslag kommentaar te lewer. "Die ondersoek deur die openbare beskermer is oor 'n periode van 'n jaar gedoen en dek verskeie wetgewende- en veiligheidskwessies waarop daar nie net in 'n paar dae kommentaar gelewer kan word nie." Nathi Mthethwa, minister van polisie, het in 'n beëdigde verklaring gesê dat Zuma se veiligheid in gedrang kan wees indien Madonsela se verslag openbaar gemaak word sonder kommentaar van die regering.
Madonsela het die voorlopige verslag vroeër aan die ministers van polisie, openbare werke, verdediging en staatsveiligheid oorhandig sodat hulle kon vasstel of die inhoud Zuma se veiligheid in gedrang kan bring. Die ministers moes teen Vrydag daarop kommentaar lewer waarna die verslag openbaar gemaak sou word. Die verslag handel oor die omstrede opgraderings van meer as R200 miljoen aan Zuma se Nkandla-woning in KwaZulu-Natal.
Wat gaan die regering nog doen om te keer dat die waarheid oor Nkandla uitkom? Nou is hulle bereid om aan die einde van die dag nog miljoene te spandeer in hofsake om die verslag uit die belastingbetalers se hande uit te hou en dit terwyl dit tog alles oor ons eie geld gaan. Waar is die DA dan nou? Hulle steun die ANC oor regstellende aksie, slaan dan gat oor kop en se oeps ons het 'n fout gemaak wanneer die druk op hulle te erg raak maar nou is hulle doodstil. Hoekom bring hulle dan nie ou 'n… Lees meer »